Gesoute sanger reik hartroerende nuwe enkelsnit uit! - Afrikaanse Musiek Nuus
Gesoute sanger reik hartroerende nuwe enkelsnit uit!
21 Mei 2020 21 Mei 2020 Digitaal
FOTO: Pink Flower Productions
Christiaan Baartman, die talentvolle sanger en liedjieskrywer met sy diep rasperstem, het pas ’n hartroerende nuwe enkelsnit en musiekvideo vrygestel.
My Vrou kyk na ’n troudag vanuit die man se perspektief. Dié volwasse kontemporêre snit, uit die pen van Christiaan en Jattie de Beer, is ’n liefdesverklaring van ’n man aan sy vrou. “Dit is maklik om te vergeet wat regtig belangrik is op jou troudag, omdat dit ’n gejaag is om alles klaar te kry,” verduidelik Christiaan. “Baie keer neem die man dan ’n tree terug en help waar hy kan. Maar dit is vir hom ook belangrik – hy gee sy lewe op om een te word met sy vrou.”
Volgens die musikant, praat die liedjie vir diegene wat nie weet hoe om hulle gevoelens oor te dra nie. Dit dien as spreekbuis vir mans wat sukkel om te sê hoe hulle voel.
“Ek het ook gedurende die afsonderingstydperk elke aand lewendig gestroom op Facebook. Dit het my so lief gemaak vir die video-wêreld dat ek begin werk het aan ’n kletsprogram saam met Leon Gropp. Ek is ook besig om my videoredigeringsvaardighede op te skerp.”
VORIGE Jay, Leah en kie hou ook aanlyn konserte
Stiaan Reynierse se musiekvideo is ’n ‘kreet in moeilike tye’ VOLGENDE
Elme Churr wil hê jy moet weet: ‘Jy’s Genoeg’!
16 Maart 2019 Digitaal
Armand Steenkamp is ’n ‘lekker mens’
4 Februarie 2019 Digitaal